tomron87/hebrew-wikipedia-sentences-corpus huggingface dataset:
ובאוגוסט 2020 ניתן היתר חפירה ודיפון לקריית התקשורת ועבודות הבנייה החלו.
האולפנים ממוקמים במרכז העיר הרצליה, ומשתרעים על שטח של כ-47 דונם.
הם מאופיינים בבניה נמוכה ומרווחת.
במתחם 9 אולפני צילום, ובנוסף חדרי עריכה, חדרי סאונד ועוד.
בשטח האולפנים נמצא ביתה של מרגוט קלאוזנר ששימש בעבר את שידורי קשת וכיום משמש כאטרקציה לכל המשפחה בשם "אולפן הקסם".
בשנת 1973 עברו האולפנים שדרוג והחלו לצלם ולשדר בצבע.
ב-1983 עברו האולפנים לשיטת שידור PAL עקב כך שחלק מהרכש של האולפנים היה ציוד משומש מקנדה שם שיטת השידור היא NTSC.
ב-1995 עברו שדרוג נוסף שצייד את כל האולפנים במערך מצלמות וניתוב דיגיטלי חדיש מתוצרת סוני.
בשנת 2000 השיקו האולפנים את ניידת השידור הדיגיטלית הראשונה בישראל וכעבור עשור שודרגה ל-HD.
האולפנים, בהם מצולמות חלק מההפקות של קשת 12, רשת 13 וכאן 11, נערכו לשדרוג פורמט התמונה בשידורים ורכשו מבעוד מועד במהלך העשור השני של המאה ה-21 ציוד שידור ב-HD שגם התאים להפקות זרות שצולמו בארץ באותה תקופה.
מלבד זאת, מתפעלת אולפני הרצליה את מערך האולפנים של מי שהייתה המתחרה הגדולה שלה ג.ג.
אולפני ישראל בנווה אילן, לאחר שזו חוותה קשיים ונמכרה.
אולפני הרצליה מתפעלת 3 אולפנים עבור שידורי קשת ואלה זמינים לרשותה בהפקות השונות.
מחלקת פיתוח תוכן - המחלקה יוזמת, מפתחת ומייצרת תכנים בפורמטים שונים, כדוגמת תוכניות אירוח, אקטואליה, בישול, מציאות, לילדים ונוער, סדרות דרמה, שעשועונים, אנימציה, נוסף לתשדירי פרסומות.
האולפנים - מתחם האולפנים יושב על קרקע של 44,000 מ"ר והוא מאכלס 9 אולפני טלוויזיה המשמשים הן להקלטות והן לשידור עם קהל חי.
בנוסף נמצאים במקום משרדי הפקה, תפאורות ואביזרים לצורכי צילום.
עד שנות ה-70 האולפנים שימשו את תעשיית הקולנוע בלבד, ומבין הסרטים שצולמו בתקופה זו ניתן למנות את "תעלת בלאומילך", "קונילמל", "חור בלבנה", "השוטר אזולאי", "אני אוהב אותך רוזה", "גבעה 24 אינה עונה", "מציצים", "הלהקה" ועוד.
פוסט פרודקשן - מרכז השידור והפוסט פרודקשן כולל 30 חדרי עריכה דיגיטליים מתקדמים בפורמט טלוויזיה בהפרדה תקנית או טלוויזיה בהפרדה גבוהה, חדרי סאונד, שירותי סאונד, ניידות שידור ואנשי צוות.
ניו מדיה - המחלקה שהוקמה ב-2006 יוזמת, מפתחת ומפיקה תכנים לשידור באינטרנט ובסלולר.
המחלקה הבינלאומית - המחלקה עוסקת בפרסום האולפנים והרחבת פעילותם בזירה העולמית באמצעות, בין היתר, הפצה ומכירה של הפקות מקוריות והשכרת ציוד ומתן שירותים לחברות גלובליות.
המחלקה בנוסף מתמקדת בקידום יוזמות פיתוח והשקעות חוץ, שיתופי פעולה ואימוץ פורמטים זרים לכדי הפקת גרסאות מקומיות.
ארכיון טלוויזיה - באולפני הרצליה קיים ארכיון הקלטות מהעשורים הראשונים של מדינת ישראל.
בעבר סיפקו האולפנים גם שירותי תרגום (כתוביות) לתוכניות טלוויזיה.
אולפני מאונטיין הם אולפני הקלטה שהיו ממוקמים בקזינו של העיר מונטרה אשר בשווייץ, וכיום נמצאים באטאלנס.
האולפנים היו בבעלות להקת קווין בין השנים 1978 ו-1995.
החל משנת 1995, האולפנים היו בבעלותו של דייוויד ריצ'רדס, שהיה המפיק של קווין במשך שנים רבות, עד למותו בשנת 2013.
בשנת 2013 נפתחה באולפנים התצוגה: "חוויית האולפן של קווין" על ידי הקרן להנצחת פרדי מרקיורי.
בשנת 1978, בעת פסטיבל הג'אז השנתי בעיר מונטרה, להקת קווין הקליטה את אלבומה ג'אז באולפני מאונטיין.
פרדי מרקיורי התאהב בעיר ובאגם ז'נבה והחליט להעתיק את מקום מגוריו לעיר.
כמו כן, הלהקה רכשה את האולפנים עצמם.
בשנת 1996, הוצב פסל ברונזה בגובה שלושה מטרים של פרדי מרקיורי על חוף האגם, בסמוך לאולפן ההקלטות.
בשנת 2013 האולפנים הוסבו למיצג "חוויית האולפן של קווין" ובו ניתן לראות את אולפן הסאונד המקורי של הלהקה וכן כתבי יד מקוריים של חלק משירי הלהקה.
אולפני טריטון הם אולפני הקלטות שהוקמו ב-1972 ופעלו עד ל-2004. האולפנים נחשבים למשפיעים ביותר על המוזיקה הישראלית.
יצחק (פרנקי) גליקסמן וטומי פרידמן שהיו חברי להקת גייסות השריון הקימו את להקת קווינטט שפעלה עד שנת 1972. בסוף 1972 הלהקה התפרקה, ופרידמן יחד עם גליקסמן הקים את האולפנים ברחוב אידלסון 13 בתל אביב.
כעבור שנתיים האולפנים עברו לרחוב ה' באייר המקיף את כיכר המדינה ובסוף שנות השבעים הועתקו לאזור התעשייה בבני ברק, שם פעלו עד לסגירתם.
במהלך השנים הוקלטו באולפנים אלבומים של אמנים בולטים רבים בישראל כמו "סוף עונת התפוזים" של תמוז, "חתונה לבנה" של שלום חנוך, "אפר ואבק" של יהודה פוליקר, "סיפורי פוגי" של כוורת, "שירי תימן" של עפרה חזה, "היו זמנים" של זוהר ארגוב, "הכבש השישה עשר" ומרבית אלבומיו של אריק איינשטיין.
באולפנים החלו לפעול לראשונה הלהקות כוורת, קילר הלוהטת ותיסלם והאמנים יהודית רביץ, שלמה ארצי, דפנה ארמוני ורמי קליינשטיין.
אולפני לג'נדרי (באנגלית - Legendary Entertainment או Legendary Pictures) הם שמם של אחת מחברות ההפקה הגדולות בעולם לסרטי קולנוע.
החברה הוקמה על ידי תומאס טל (Thomas Tull) בשנת 2000 ושיתפה פעולה עם אולפני האחים וורנר בהפקת סרטיהם.
בשנת 2016 נרכשה על ידי הקונצרן הסיני קבוצת וונדה.
מטה החברה שוכן בברבנק, קליפורניה שבארצות הברית.
תומאס טל ייסד את החברה לאחר שהרוויח 500 מיליון דולר מקרנות ניהול והשקעות.
החברה נרשמה בקליפורניה בשנת 2000 ובשנת 2005 חתמה על הסכם עם אולפני האחים וורנר להפיק ולממן במשותף 40 סרטים במשך 7 השנים הבאות.
בספטמבר 2011 ג'ון ג'שני מונה לנשיא החברה.
ביולי 2013 האולפנים חתמו על הסכם עם סרטי יוניברסל לשיווק ומימון סרטי Legendary במשך 5 שנים החל משנת 2014.
ב-11 בינואר 2016 הקונצרן הסיני קבוצת וונדה הכריז על חתימת הסכם עם בעלי המניות של אולפני Legendary על רכישת החברה בסכום של 3.5 מיליארד דולר, מה שהפך את העסקה לרכישה הגדולה ביותר של חברת מדיה אמריקאית על ידי חברה סינית.
ב-17 בינואר 2017 תומאס טל הכריז על פרישתו מתפקיד מנכ"ל החברה.
באוקטובר 2024, החברה רכשה את יתרת האחזקות של קבוצת וונדה בסיום עסקה שהוביל המנכ"ל ג'וש גרוד.
התנאים הפיננסיים לא נחשפו, אך העסקה מומנה במלואה מהכספים הקיימים של החברה ולא בעזרת השותפה אפולו גלובל.
לג'נדרי ואפולו מחזיקות כעת בבעלות משותפת על החברה, והדירקטוריון מחולק באופן שווה בין הניהול לבין אפולו.
יקום המפלצות של אולפני לג'נדרי
אולפני די.סי הוא שמם של אולפני הפקות וקולנוע של DC קומיקס שהוקמו במאי 2016 תחת השם DC Films (סרטי DC) על מנת להפיק ולפתח סרטי קולנוע ביקום הקולנועי של DC.
ראשי האולפן מיום הקמתו ועד סוף שנת 2017 היו ג'ף ג'ונס וג'ון ברג.
מתחילת 2018 החליפו אותם בתפקידיהם וולטר חמאדה (שפוטר ב-2022) ושאנטל נונג.
באוקטובר 2022, ג'יימס גאן ופיטר ספרן מונו להוביל את תחום הפקות הקולנוע, הטלוויזיה והאנימציה של DC, כשהם יעמדו יחד בראש חטיבה חדשה בשם DC Studios, שמחליפה את DC Films.
האולפנים מהווים למעשה חלק מחטיבת הבידור של DC קומיקס הנקראת DC Entertainment שאחראית לכל תחום הבידור והשיווק ועל הפקות הטלוויזיה של DC קומיקס.
עד שנת 2016 הייתה אחראית גם לכל הפקות הקולנוע.
אולפני מארוול הם אולפני הפקות וקולנוע אמריקאי של מארוול קומיקס, הממוקמים באולפני חברת וולט דיסני בברבנק, קליפורניה.
המפיק קווין פייגי משמש כנשיא החברה.
לפני שדיסני ארגנה מחדש את החברות שברשותה באוגוסט 2015, אולפני מארוול היו חברת בת של מארוול אנטרטיימנט.
אולפני מארוול מתמקדים בהפקתם של סרטי קולנוע המבוססים על דמויות של חברת מארוול קומיקס, ואחראים על שלושה זיכיונות עיקריים בתעשיית הסרטים - היקום הקולנועי של מארוול, סרטי אקס-מן וסרטי ספיידרמן.
מאז 2012, סרטיהם של אולפני מארוול מופצים בתיאטראות בידי אולפני דיסני, וזאת לאחר שהופצו בידי סרטי פרמאונט בין השנים 2008–2011, למעט "הענק הירוק" (2008), שהופץ בידי סרטי יוניברסל.
יוניברסל מחזיקים בזכות קניין להפצת סרטים עתידיים אפשריים על הענק הירוק שיופקו בידי אולפני מארוול.
זיכיון סרטי ספיידרמן נמצא נכון להיום תחת רישיון הפצה של סרטי סוני, בעוד זיכיון סרטי האקס-מן מופץ בידי פוקס המאה ה-20.
מאז 2008, אולפני מארוול הפיקו 37 סרטי קולנוע במסגרת היקום הקולנועי של מארוול, החל מ"איירון מן" (2008) ועד "ארבעת המופלאים: צעדים ראשונים" (2025).
לכל הסרטים ישנה המשכיות קבועה ומוטיבים חוזרים, המשותפים יחד עם סרטים קצרים וסדרות טלוויזיה בהפקת חטיבת הטלוויזיה של מארוול.
נכון ליולי 2018, סרטי היקום הקולנועי של מארוול הניבו הכנסות של מעל ל-17 מיליארד דולרים, מה שהפך את הזיכיון לשובר הקופות הגדול ביותר בכל הזמנים.
חטיבת Marvel Films הוקמה בשנת 1993 כשהמפיק הישראלי-אמריקאי אבי ארד התמנה כנשיא חברת הבת מטעם תאגיד מארוול אנטרטיינמנט, שהמנכ"ל שלה מאז ועד היום הוא הישראלי-אמריקאי יצחק (אייק) פרלמוטר.
החטיבה הוכרזה כחטיבת הקולנוע של מארוול קומיקס והייתה אחראית להפקת סרטי האנימציה של החברה וסדרות הטלוויזיה השונות.
העסקה המשמעותית ביותר של החברה אז הייתה הפקת סרטי לייב אקשן המבוססים על דמויות האקס-מן, שנחתמה עם פוקס המאה ה-20 והביאה ליצירת זיכיון סרטי אקס-מן.
באוגוסט 1996 החברה אורגנה מחדש בשם אולפני מארוול (Marvel Studios) והחל משנת 1997 היו האולפנים מעורבים בהפקת סרטי קולנוע המבוססים על דמויות של מארוול קומיקס, לרבות אקס-מן (2000), דרדוויל (2003), אלקטרה (2005) וארבעת המופלאים (2005).
הסרט הראשון שמארוול הייתה אחראית להפקתו באופן ישיר היה הסרט בלייד המבוסס על דמות באותו השם מבית מארוול קומיקס שבוים על ידי סטיבן נורינגטון בכיכובו של וסלי סנייפס.
בשנת 1999 מארוול מכרה את זכויות העיבוד על דמותו של ספיידרמן לידי סרטי סוני ואולפני קולומביה שהפיקו את כל סרטי הקולנוע המבוססים על הדמות, עד שנת 2017. ברם מארוול הייתה רשומה כמפיקה שותפה לסרט ספיידרמן ולסרטי ההמשך שלו שבאו אחריו.
בשנת 2003 הייתה שותפה להפקת הסרט "הענק" אך הסרט נכשל בקופות וניסיונות נוספים לעבד את הדמות לקולנוע נגנזו עד שנת 2007 עם הפקת סרט "הענק הירוק".
בשנת 2004 מארוול רכשה בחזרה את הזכויות על האלמנה השחורה ורבים הניחו שיופק סרט קולנוע על הדמות, אך לא כך היה.
במאי 2006 אבי ארד עזב את תפקידו כנשיא החברה ובמרץ 2007 מונה במקומו קווין פייגי כנשיא חברת ההפקות ובערך באותו הזמן החלו הצילומים לסרט איירון מן.
שנה לאחר מכן אולפני מארוול הוציאו לאקרנים את הסרט איירון מן שהיה לסרט הראשון בסדרת סרטי היקום הקולנועי של מארוול ומאז האולפנים אחראים להפקת כל הסרטים בסדרה.
ב-14 בדצמבר 2017, חברת וולט דיסני רכשה את זכויות ההפצה מפוקס המאה ה-20 תמורת 52 מיליארד דולרים.
לפי ההכרזה הרשמית לעיתונות, חברת דיסני מתכוונת לשלב את זיכיונות האקס-מן, דדפול וארבעת המופלאים לתוך זיכיונות משלהם דרך חברת מארוול כדי "ליצור עולמות עשירים ומורכבים יותר של דמויות המקושרות ביניהן ושל סיפורים אותם קהל הצופים למד לאהוב".
אולפני הבירה ירושלים בע"מ, שנודעו גם בשם JCS (ראשי תיבות שמם באנגלית: Jerusalem Capital Studios) הייתה חברת אולפני טלוויזיה והפקות טלוויזיה שמרכזה ברחוב יפו שבירושלים, בסמוך לבית אגד, והפעילה גם אולפנים ומשרדים בשדרות ההשכלה שבתל אביב.
החברה הפיקה סדרות טלוויזיה רבות, ונתנה שירותי אולפן לרשתות שידור ישראליות ובינלאומיות.
ביולי 2018 הודיעה החברה על סגירת פעילותה.
החברה הוקמה ב-1978 על ידי איש העסקים ליאון תמן והעיתונאי והכתב לענייני ערבים של הטלוויזיה הישראלית אדי סופר, ששימש כמנכ"ל.
החברה הוקמה לצורך הקמת אולפן להעברת שידורים חיים
מירושלים לתחנות טלוויזיה בעולם, באמצעות הלוויין, וכן להפיק ולערוך חדשות ותוכניות טלוויזיה.
החברה קיבלה מעמד של מפעל מאושר על פי חוק לעידוד השקעות הון וקיבלה הטבות מס על השקעה מתוכננת של 31 מיליון ל"י.
החברה רכשה גם ציוד להעברת תוכניות בין תקן השידור האירופי PAL לתקן NTSC של צפון אמריקה.
אחת הלקוחות הראשונים של שירות זה הייתה הטלוויזיה הישראלית.
עם הקמתה ביקשה החברה (אך לא קיבלה) אישור להקמת ערוץ שני בישראל.
בסוף שנת 1979 חנכה החברה בבנייני האומה אולפן ומרכז תקשורת להעברת שידורים חיים מירושלים באמצעות הלוויין.
האולפן שימש את רשתות השידור האמריקאיות ABC וCNN.
בשנת 1980 יזמה החברה הפקה של מופע אור קולי על תולדות ירושלים, הפקת סדרת טלוויזיה על מלחמות ישראל בהשתתפות משה דיין ואנואר סאדאת, וסרט קולנוע בהפקה משותפת ישראלית-מצרית-אמריקאית.
בשנת 1982 עזב אדי סופר את החברה, עקב חילוקי דעות עם ליאון תמן, ופתח חברה מתחרה להפקת שידורי חדשות.
בשנת 1989 זכתה החברה בתואר יצואן מצטיין, על מכירת שירותי שידור לעשרות תחנות טלוויזיה באירופה וארצות הברית.
באותה שנה גם חנכה אולפנים ומרכז תקשורת חדש בבניין משרדים שהוקם לצורך כך ברחוב יפו.
בזמן מלחמת המפרץ החלה החברה להפיק תוכנית חדשות לסיכום אירועי היום בשם "הערב במפרץ", עבור ערוץ 2 הניסיוני.
זו הייתה תוכנית החדשות הראשונה שהתחרתה ב"מבט לחדשות" של הערוץ הראשון.
ב-1996, עם תחילת הטלוויזיה המסחרית בישראל, רכש רון לאודר את החברה.
בשנים 1993–2010 שימש גבי רוזנברג בתפקיד מנכ"ל החברה, ולאחר פרישתו מונה לתפקיד חנני רפופורט.
עם לקוחות החברה נמנו חדשות עשר, אשר שידרו מהאולפנים בירושלים את המהדורה המרכזית, וחברת החדשות של ערוץ 2 אשר שידרה אף היא מאותו אולפן בין השנים 1993 - 2000 וכיום משדרת מהאולפנים שבתל אביב.
החברה שיתפה פעולה עם הטלוויזיה החינוכית גם בקישור בין אולפני החינוכית בתל אביב לבין אולפני החברה בירושלים, אשר שימשו בעיקר לתוכניות "הערב החדש" ו"תיק תקשורת".
כמו גם ידוע שיתוף הפעולה בין הגופים בהפקת משדר משפט דמיאניוק.
לחברה היה חלק בבעלות על ערוץ הספורט, שנמכר בעשור הראשון של המאה ה-21 לאביב גלעדי וקבוצת RGE.
החברה סיפקה גם שירותי ניידות שידור, שירותי פוסט-פרודקשן ושירותים נוספים בתחום הטלוויזיה והקולנוע.
בשנת 1999 הוקמה באזור התעשייה בני יהודה ברמת הגולן שלוחה של אולפני הבירה, במבנה שכלל אולפנים, חדרי עריכה והפקה.
בשנת 2000 רכשה 50% מחברת "מטר הפקות" שעסקה בעיקר בהפקת תוכניות טלוויזיה, בין השאר את "החמישייה הקאמרית" (1993–1997) ו"הבורגנים (2000–2004).
בשנת 2003 מכרה החברה את חלקה ב"מטר הפקות", לאחר שנקלע לקשיים כספיים.
בשנת 2007 רכשה את "מטר הפקות" חברת הפרסום מקאן-אריקסון.
באוקטובר 2012 רכשה החברה מנטוויז'ן את חלקה באתר האינטרנט "nana10", תמורת כ-10 מיליון ש"ח.
בכך הגיעה החברה ל-50% מהשליטה באתר כשבמחצית השנייה אוחז ערוץ עשר, אשר לאודר החזיק גם בחלק ממניותיו.
מספר שנים לאחר מכן הבעלות על נענע10 עברה במלואה לידי ערוץ עשר, ולאודר הפסיק להימנות על בעלי המניות של הערוץ.
ביוני 2012 פנתה נציבות שוויון הזדמנויות בעבודה לבית הדין לעבודה בבקשה שיוציא צו המורה לאולפני הבירה ליצור תוכנית להטמעת שוויון, באופן שיבטיח את שילובן של נשים ואימהות עובדות בחברה, זאת בעקבות נתונים סטטיסטיים על כוח האדם בחברה, שהעלה חשש להפליה על רקע מגדר ואימהות.
בעקבות תביעה זו נחתם בפברואר 2014 בין אולפני הבירה ירושלים לנציבות שוויון הזדמנויות בעבודה הסכם לעידוד שוויון הזדמנויות בעבודה בחברה על בסיס מגדר והורות.
אולפני האחים וורנר, ליבסדן (נכתב גם כ"ליווסדן", באנגלית: Warner Bros.
Studios, Leavesden) הם קומפלקס אולפני קולנוע הממוקם במתחם ליבסדן סמוך לעיירה ווטפורד, במחוז הרטפורדשייר, כ-20 ק"מ צפונית-מערבית לעיר לונדון, בממלכה המאוחדת.
מתחם האולפנים היה במקור מפעל של החברה הבריטית לייצור מטוסים דה הבילנד שהוקם בשנת 1940 וכלל גם מסלול טיסה.
במפעל יוצר מטוס הקרב דה הבילנד מוסקיטו ששירת בחיל האוויר המלכותי הבריטי בתקופת מלחמת העולם השנייה ולאחריה.
המטוס היה בשירות מבצעי בין השנים 1941 ל־1956 ושירת גם בחיל האוויר הישראלי עד שנה זו.
בהמשך נרכש המפעל על ידי יצרנית מנועי התעופה רולס-רויס החזקות , שיצרה בו מנועים למסוקים בשיתוף חברת טורבומקה הצרפתית.
המפעל נסגר ב-1994, ובאותה שנה חיפשו מפיקי הסרט גולדן איי, מסדרת סרטי ג'יימס בונד אולפן קולנוע לצילום הסרט.
מאחר שהאולפנים הקבועים לצילומי סרטי ג'יימס בונד, אולפני Pinewood Studios לא היו פנויים, הם שכרו את ההאנגרים הישנים של המפעל לשימוש כאולפני קולנוע.
בשנת 1999 חברת האחים וורנר רכשה את הזכויות לספרי הארי פוטר, ובשנת 2000 שכרו את האולפנים על מנת לצלם את הסרט הראשון בסדרה, הארי פוטר ואבן החכמים.
בשנת 2001 צולם הסרט השני, הארי פוטר וחדר הסודות וב-2003 הסרט השלישי, הארי פוטר והאסיר מאזקבאן, שהופק בתקציב שיא של 130 מיליון דולר.
סך תקציב ההפקה של שמונת סרטי סדרת הארי פוטר, בין השנים 2000-2010 היה 1.15 מיליארד דולר, ובהפקת כל סרט הועסקו בין 3,000 ל-4,000 איש.
בשנת 2010 רכשה חברת האחים וורנר את המתחם, ובהשקעה של מאה מיליון ליש"ט הפכה אותו לאחד מאולפני ההפקה הגדולים באירופה.
סט הצילום של סרטי הארי פוטר
כחלק מפיתוח המתחם פתחו האחים וורנר את סט הצילום של סרטי הארי פוטר כאטרקציה תיירותית.
הסיור מאפשר ביקור מאחורי הקלעים של אתר הצילומים, התפאורה, התלבושות, האפקטים והאביזרים שהפכו את הסרטים לפופולריים ברחבי העולם.
האטרקציה נפתחה בשנת 2012 בנוכחות כוכבי הסדרה והפכה במהירות לאחת האטרקציות הפופולריות באזור לונדון.
לאתר קיבולת של 6,000 מבקרים ביום ושעות הפתיחה הוארכו עד 10:30 בלילה כדי לעמוד בעומס המבקרים.
בשנת 2015 הורחבה האטרקציה ונוספה לה הרכבת המקורית ("Hogwarts Express") ששימשה בצילומי הסדרה.
מלחמת הכוכבים - פרק 1: אימת הפנטום (1999)
מימד אולפני טלוויזיה (Meimad TV Studios, בראשי תיבות: MTVS) היא חברה המפיקה תוכניות טלוויזיה וסרטים, בשנת 2020 נרכשה על ידי קבוצת Point 2 Point שגם קראה למתחם האולפנים על שמה.
החברה הוחזקה בידי זאב מוזס ואיתן אבוט, ונוהלה על ידי יוסי סטרוגו.
החברה הפיקה בעבר את שידורי ערוץ 24 עד שעבר לבעלות מחודשת של טלעד, אך מפיקה גם עוד מגוון תוכניות טלוויזיה, ביניהן מועדון לילה, ערב טוב עם גיא פינס, מלחמת המינים, תוכניות ערוץ הילדים ובעבר גם את מרבית ההפקות של ערוץ "ביפ" וערוץ 20.
החברה גם הייתה שותפה להפקת ערוץ "הופ!".
האולפנים הוקמו בשנת 1979, בתחילה שכנו בשכונת תל ברוך בתל אביב במתחם שהיה שייך לבית קולנוע נטוש שפשט את הרגל, באותן שנים הופקו ב"מימד" תוכניות עבור רשות השידור וערוץ 2 הניסיוני וכן הפעילה החברה גם ניידת שידור ששימשה תחילה את שידורי החוץ של ערוץ הילדים.
משנת 1996 במשך כעשור יורב הראל היה מנכ"ל ומפיק ראשי של החברה.
בשנת 2000 עברו לקומפלקס החדש ברמת החייל הכולל ארבעה אולפני צילום וכעשרה חדרי עריכה דיגיטליים.
בשנת 2005 נהרס המבנה בו פעלו האולפנים בשכונת תל ברוך.
בשנת 2007 הפעילה החברה את אולפן רשת ממנו צולמו ושודרו תכנים לזכיינית השידור עד שבשנת 2012 הועברה הבעלות על האולפן לידי "מזמור הפקות".
בשנת 2010 נרכש מרכז השידור של החברה על- ידי סאטלינק מקבוצת יורוקום, והוא עבר שדרוג מקיף.
בשנת 2014 שודרגו האולפנים לטכנולוגית ה-HD.
בשנת 2020, נרכשו אולפני מימד על ידי חברת פוינט 2 פוינט שביצעה שיפוץ מקיף במקום הכולל ביטול של שני אולפני צילום וכן יכולת לשדר תכנים לפלטפורמות הדיגיטל השונות, כמו כן החברה החליפה את ניידת השידור הוותיקה של מימד בניידת שידור 4K חדישה.
אולפני ההנפשה מלניצה הוא אחד מאולפני האנימציה הגדולים ברוסיה.
זהו גם אולפן האנימציה המצליח ביותר ברוסיה.
דויטשה ולה כינה את האולפן "וולט דיסני של סנקט פטרבורג".
לצד פרויקטי האנימציה שלה, מלניצה עוסקת גם ביצירת אפקטים מיוחדים דיגיטליים הן לפרויקטים של אנימציה והן לסרטי פעולה.
האולפן יונק את שורשיו ממספר פרויקטים להנפשה מסוף שנות התשעים, כולל פרסומות טלוויזיה, הסרט הקצר Die Hard מאת קונסטנטין ברונזיט (שזכה בגרנד פרי של פסטיבל הסרטים לאנימציה הבינלאומי Annecy, משנת 1998), וסדרת האנימציה "הצלת גלובלית של דובים" ו"טכנולוגיה", שנוצרו עבור מפיצי הסרטים של פוסיידון בע"מ.
בשנת 1999 הוקמה מלניצה רשמית ביוזמתו של סרגיי סליאנוב מחברת CTB Films ולמנהלה מונה אלכסנדר בויארסקי.
חברת CTB Films שומרת על נתח של 50% ממניות האולפן.
הפרויקט הראשון של האולפנים היה "הרפתקאות בארץ עוץ" (Приключения в Изумрудном Городе) עבור חברת סרטי NTV , סדרת אנימציה בת ארבעה חלקים שיצאה בשנת 2000.
בשנת 2001 הוציאה מלניצה את הפרויקט הראשון שלה בהנפשת תלת-מימד: הסרט הקצר "בוקר טוב" (С добрым утром) מאת דניס צ'רנוב.
בשנת 2002 מלניצה הוציאה שני סרטים קצרים של האנימטור והבמאי קונסטנטין ברונזיט: "היה הייתה זקנה" עבור Scholastic Entertainment וסרט התלת-מימד "האל" (שזכה במספר פרסים בפסטיבלים בינלאומיים).
בשנת 2000 החל מלניצה לעבוד על סרט אנימציה עלילתי באורך מלא בשם 'קרליק נוס' (Карлик Нос) בבימויו של איליה מקסימוב, המבוסס על סיפור האגדה של וילהלם האוף.
הסרט הוקרן בבכורה ב-20 במרץ 2003, והפך, לפי הדיווחים, לאחד מסרטי האנימציה העלילתיים הרוסיים הראשונים שיצאו לבתי הקולנוע מזה 40 שנה.
ב-23 בדצמבר 2004 שוחרר הסרט העלילתי "אליושה פופוביץ' וטוגרין זמיי" (Алёша Попович и Тугарин Змей) בבימויו של קונסטנטין ברונזיט.
הסרט הושלם בתקציב של 4 מיליון דולר והרוויח כ־1.7 מיליון דולר בקופות.
הסרט סימן את תחילת זיכיון "שלושת הבוגאטירים" של מלניצה.
בינואר 2005, במהלך הפסטיבל הרוסי הפתוח העשירי לסרטי אנימציה בסוזדאל, הסרט הקצר החדש של קונסטנטין ברונזיט הוקרן בבכורה, הוא נקרא "חתול ושועל" (Кот и Лиса).
העבודה עליו הסתיימה בנובמבר 2004. סרטו של ברונזיט, המבוסס על סיפור לאומי רוסי, היה חלק מהפרויקט הענק בחסות הממשלה על ידי אולפן 'פיילוט' ממוסקבה בשם "גורה סמוצבטוב" (Гора самоцветов).
הפרויקט, בסופו של דבר, יכלול 52 סרטים בני 13 דקות המבוססים על סיפורי אגדות מכל הלאומים ברוסיה.
ב-15 במרץ 2006, יצא הסרט השני בסדרת "שלושת הבוגאטירים", שנקרא 'דובריניה ניקיטיץ' וזמיי גוריניץ' (בבימוי: איליה מקסימוב).
אחריו יצא לאקרנים שובר הקופות המונפש "הנסיך ולדימיר", ששוחרר ב־22 בפברואר 2006.
לונטיק, סדרת אנימציה שהושקה בשנת 2006, אספה בסך הכל למעלה מ-2 מיליארד צפיות ביוטיוב, שם שודרה.
שחרורו של הסרט המצודה בשנת 2015 הוביל למחלוקת מסוימת בפולין, שכן הוא מתאר קרב מהמאה ה-17 בין צבאות רוסיה לפולין.
הסרט הקצר של האולפנים "Lavatory - Lovestory" היה מועמד לפרס האוסקר לסרט האנימציה הקצר הטוב ביותר, ולאחר מכן היה מועמד לפרס הסרט "אנחנו לא יכולים לחיות בלי החלל" באותה קטגוריה בטקס פרסי אוסקר ה-88 בשנת 2016.
סטודיו לקולנוע סברדלובסק הוא אולפן קולנוע רוסי שבסיסו ביקטרינבורג (לשעבר סברדלובסק).
זהו סטודיו מרכזי אזורי וצעיר ביותר ברוסיה, שהוקם ב -9 בפברואר 1943 בעיצומה של מלחמת העולם השנייה.
שנה לאחר מכן, בשנת 1944, הפיק האולפן את סרטו הראשון סילבה - קומדיה מוזיקלית, המבוססת על האופרטה האוסטרית סילבה.
זו הייתה אחת המהדורות הפופולריות ביותר בברית המועצות באותה השנה.
בסטודיו זה, השוכן בלב רוסיה, צולמו יותר מ-210 סרטים באורך מלא ו-600 סרטים תיעודיים, מאות סרטי מדע פופולרי, יותר ממאה סרטי הנפשה ולמעלה מ-4,500 יומני קולנוע.
בשנת 1998 בשל היקף העבודה האולפן התמוטט והיה כמעט במצב של פשיטת רגל, אשר התגבר במשך מספר שנים.
פעולות שונות של המדינה, שכלל מינוי צוות ניהול חדש ומפיקים עצמאיים בשנים 2003–2008 אפשרו לאולפן לצלם וליצור פרויקטים מצליחים.
הפופולריים ביותר בקרב הקהל המודרני והמוכרים על ידי פסטיבלים רוסיים ובינלאומיים הם הפרויקטים שנוצרו בשנים האחרונות: איגר, ראשונים על הירח, אדמירל וסרט הקולנוע, בית השמש.
חברת גל קול בע"מ הוקמה בשנת 1980 על ידי שמואל ואסתר אבוהב, והתחילה את דרכה כאולפן הקלטות מקצועי, אשר היה ממוקם בשדרות ירושלים שבעיר רמת גן.
בשנת 1987 עברה גל קול למשכנה הנוכחי במרכז העסקים של בני ברק, שם הקימה שני אולפני הקלטה אשר נחשבים לאבן דרך בהיסטוריית המוזיקה הישראלית.
האולפנים זכו להצלחה רבה בהפקת עשרות תקליטי זהב, והיוו בית מוזיקלי למיטב האמנים והטכנאים בישראל.
בשנת 1980, לאחר שנות עבודה רבות בגלי צה"ל וברפאל, ייסד שמואל אבוהב את חברת גל קול בע"מ, והקים אולפן הקלטות בשדרות ירושלים שבעיר רמת גן.
האולפן היה החמישי בישראל לאחר אולפני אשל, קוליפון, קולינור וטריטון.
בתחילת דרכו קיים שותפות עסקית עם דוד קריבושי, ומאוחר יותר עם יובל ריבלין, בן זוגה של המשוררת יונה וולך.
מכונת ההקלטה הראשונה הייתה בעלת 8 ערוצי הקלטה בלבד, והקונסולה הראשונה הייתה מתוצרת TEAC.
בשנת 1981 נסע שמואל אבוהב לאנגליה, במטרה למצוא קונסולה שתתאים לאולפני גל קול.
הוא נפגש עם מספר בעלי אולפנים וחברות אודיו, ביניהם גם מנהל אולפני Trident בלונדון, מלקולם טופט, אשר עבד עם אמנים בסדר גודל עולמי כגון דייוויד בואי ולהקת הביטלס.
בעקבות הפגישה, החליט אבוהב לרכוש קונסולה של חברת Trident מסדרת 80B, ולהביא אותה לישראל.
בנוסף לקונסולה, נרכשה גם מכונת הקלטה של 16 ערוצים, אך הוחלפה לאחר שנה בלבד לטובת מכונת הקלטה של 24 ערוצים מבית Trident.
לאחר שנה נוספת המכונה נרכשה על ידי אולפני סיגמא, ובמקומה נקנתה מכונת הקלטה יפנית Otari MX80.
לאחר מספר שנות עבודה ותכנון יסודי, החל שמואל אבוהב לבנות את אולפני גל קול החדשים ברחוב בר כוכבא בעיר בני ברק.
בשנת 1987 הסתיימו עבודות הבניה, ואולפן ההקלטות החדש נפתח לקהל הרחב.
אולפן זה, הידוע בכינויו "האולפן הירוק", התפרש רק על כמחצית משטח המתחם של חברת גל קול.
באותן שנים האולפן היה ידוע כאולפן הבית של כל ז'אנר הזמר החסידי.
שנים אלו נחשבות ל"תור הזהב" של תעשיית ההקלטות בישראל.
מכירות אלבומי המוזיקה הלכו וגדלו, והביקוש לאולפני הקלטות הגיע לשיאו.
בעקבות זאת, הוחלט לפתוח אולפן הקלטות נוסף.
בנייתו של האולפן, אשר זכה לשם "האולפן האפור", הסתיימה בשנת 1992. לצורך אולפן זה נרכשה קונסולה מסוג DDA AMR24 ומכונת הקלטה 24 ערוצים נוספת.
לאחר פתיחת שני האולפנים, אולפני גל קול נחשבו לאולפני ההקלטות הגדולים בארץ, ואף היו לאולפנים היחידים בישראל שהחזיקו שתי מערכות Dolby SR למכונות הקלטה 24 ערוצים.
המתחרים הבולטים בתחום היו אולפני זזה, אולפני המון, ואולפני די בי.
עם המהפכה הדיגיטלית, חל שינוי מהותי במבנה האולפנים ובצורת העבודה.
נרכשו מערכות הקלטה דיגיטליות Pro Tools של חברת Digidesign.
בתחילה, סונכרנו המערכות הללו עם מכונות ההקלטה האנלוגיות, אך לאחר מספר שנים, המכונות האלוגיות נדחקו הצידה, והמערכת הדיגיטלית הפכה לאופן ההקלטה הבלעדי.
כמו כן, המהפכה הדיגיטלית הביאה לשינויים מהותיים בתחום האולפנים בישראל ובעולם כגון: מעבר מצריכת מוזיקה בפורמטים גשמיים לקובצי מחשב, והאפשרויות הבלתי מוגבלות והזולות של מערכות הקלטה דיגיטליות, שהביאו לפתיחת אלפי אולפנים ביתיים ואולפנים קטנים בישראל.
עקב המעבר לעולם הדיגיטלי רווחיות מהקלטות אולפן ירדה דרסטית, ורוב האולפנים הגדולים והמסורתיים נסגרו.
בעזרת הידע והציוד האנלוגי שרכשו עם השנים, החליטו אולפני גל קול לפתח את מחלקת הדיגיטציה.
כיום שני האולפנים עדיין קיימים ופעילים, אך רוב הפעילות נמצאת בתחום הדיגיטציה.
האולפן הראשון מבין השניים, הוקם בשנת 1987 וזכה לכינויו מפאת השטיחים הירוקים הנמצאים בו.
חדר בקרה המצויד בקונסולה Trident 80B, מכונת הקלטה אנלוגית Otari MX80, מערכת Dolby SR, ושלל ציוד נוסף.
חדר הנגנים מציג קירות עץ אקוסטיים המיועד להקלטת כלים אקוסטיים כגון תופים, כלי נשיפה, ואף שירה.
באולפן נמצאים גם פסנתר כנף מבית Yamaha, ומערכת תופים של חברת Pearl אשר הוקלטו על גבי אלפי שירים עד היום.
הוקם בשנת 1992 וקיבל את שמו כיאה לשטיחים האפורים שבו.
חדר הבקרה בנוי בצורה זהה לחדר הבקרה של האולפן הירוק, אך מציג ציוד שונה כגון קונסולה DDA AMR-24, מכונות הקלטה אנלוגיות Studer A80/A810, מערכת Dolby SR, ומערכת שמע מבית Dynaudio.
חדר הנגנים בנוי מקירות עץ גם הוא, אך מאופיין בשטח גדול יותר וצורה מאורכת, תכונה המתאימה במיוחד להקלטות גדולות בעלות מספר רב של נגנים, כגון הקלטת תזמורת כלי מיתר.
בשנת 2009 נפתחה מחלקת הדיגיטציה של חברת גל קול, והחלה לעבוד על פרויקט המרת ארכיון הרדיו של גלי צה"ל.
הפרויקט כלל 80,000 שעות שידור אשר הוקלטו על סרטי רבע אינץ', והומרו לקובצי שמע דיגיטליים.
מאז עבדה חברת גל קול על שלל פרויקטים וארכיונים נוספים כגון ארכיון שידורי קשת, תאגיד השידור, חברת החדשות, הד ארצי-NMC, יד ושם, ועוד מאות ארכיונים קטנים לשלל מוזיאונים, אוניברסיטאות ויישובים.
כמו כן, מחלקת הדיגיטציה המירה גם ארכיונים פרטיים של אמנים ישראלים כמו שלמה ארצי, ריטה, אביב גפן, אהוד בנאי ושלום חנוך.
בשנת 2008 הקים טכנאי ההקלטה ומיקס נתי פטישי את בית הספר לסאונד "טולס", אשר לימודי מתקיימים בתוך אולפני גל קול.
טולס הוא בית הספר הראשון, אשר מקיים את כל שעות הלימודים בתוך אולפני הקלטה מסחריים, תוך כדי עבודה עם אמנים ומוזיקאים מקצועיים.
במהלך השנים, בעיקר לאורך שנות התשעים, הוקלטו באולפן מספר אלבומי זהב ופלטינה.
גידי גוב - שירים מלילה גוב - אלבום פלטינה (1995)
שלמה גרוניך עם מקהלת שבא - תקליט זהב (1995)
אביב גפן - המכתב - אלבום פלטינה (1996)
אביב גפן III - אלבום פלטינה (1996)
שלמה ארצי - שניים - אלבום פלטינה (1996)
שלמה ארצי - אהבתיהם - אלבום פלטינה משולש (1997)
גידי גוב - שירים מלילה גוב האוסף השני - אלבום זהב (1997)
אביב גפן - לילות לבנים - אלבום זהב (1999)
כנסיית השכל - אוטוביוגרפיה - אלבום זהב (2007)
אולפני ההנפשה ברבנק היא חברת הפקה אוסטרלית לסרטי וסדרות הנפשה לכל המשפחה, אשר הפיצה את סרטה הראשון, "מזמור חג המולד", בשנת 1982.
החברה נוסדה על ידי טום סטייסי וג'ורג' סטיבנסון בתחילת שנות ה-80 של המאה ה-20, בשם "סרטי ברבנק אוסטרליה".
תחילה, החברה הפיקה סרטי הנפשה המבוססים על ספרי צ'ארלס דיקנס ודמותו של שרלוק הולמס.
בהמשך, החברה הפיקה סרטים רבים המבוססים על ספרים ואגדות, ביניהם "היער העבות" המבוסס על הספר "הרוח בערבי הנחל" מאת קנת גרהם, "דון קישוט" המבוסס על ספר בעל אותו שם מאת מיגל דה סרוואנטס, ו"עליסה בארץ הפלאות" המבוסס על הספר "הרפתקאות אליס בארץ הפלאות" מאת לואיס קרול.
בשנת 1991, לאחר פירוק זמני של שנה, החברה חזרה להפיק סרטי הנפשה תחת שמה הנוכחי, "אולפני ההנפשה ברבנק", כאשר דייוויד פילד עבד כבמאי ומפיק בפועל, ורוז פיליפס עבד כמפיק ראשי.
החברה המשיכה להפיק סרטים המבוססים על ספרים ואגדות, כאשר חלק מהסרטים הופצו באותה שנה בה הופצו סרטים המבוססים על אותו סיפור של אולפני ההנפשה של וולט דיסני, לדוגמה, הסרט "הרקולס" המבוסס על דמות מיתולוגית בעלת אותו שם, הופץ באותה שנה בה הופץ הסרט "הרקולס" של חברת וולט דיסני.
כמו כן, מספר מועט של סרטים שהופקו בתקופה זו הם בעלי עלילה מקורית, לדוגמה הסרט "ילדת הג'ונגל ואי הדינוזאורים האבוד".
רוב סרטי החברה התאפיינו בטון אמנותי קודר, ולוו במוזיקה בסגנון הניו וייב, בנוסף רובם באורך 50 דקות.
החברה הפיקה כ-70 סרטי הנפשה.
נכון לשנת 2020, זכויות היוצרים של רוב הסרטים נמצאות בבעלות Pulse Distribution and Entertainment, ומנוהלות על ידי חברת NuTech Digital.
חלק מסרטי החברה הופצו בישראל בדיבוב ותרגום לעברית, כאשר ההפצה נעשתה ב-DVD, ב-VHS ובשידורים בטלוויזיה.
מספר סרטים של החברה דובבו פעמיים, כאשר הדיבוב הראשוני נעשה באולפני זאונד בתחילת שנות התשעים, והדיבוב השני נעשה באולפני נ.ל.ס בסופן.
סרטים מובחרים שהופצו תחת השם "סרטי ברבנק אוסטרליה"
שרלוק הולמס וחותם הארבעה (1983)
שרלוק הולמס ועמק הפחד (1983)
שרלוק הולמס וחקירה בשני (1983)
שרלוק הולמס וכלבם של בני בסקרוויל (1983)
סרטים מובחרים שהופצו תחת השם "אולפני ההנפשה ברבנק"
לילה שקט: סיפור חג המולד הראשון (2000)
ילדת הג'ונגל ואי הדינוזאורים האבוד (2002)
The Wizard's Tales (סיפורי הקוסם) - שודר החל מ-1991 עד 2001.
Roddy The Rooster (רודי התרנגול) - שודר בשנת 2016.
The Amazing Space Buddies (חברי החלל המדהימים) - שודר בשנת 2016.
אולפני פלוס , לשעבר אולפני יאנדקס היא חברה המפיקה ומפיצה סרטי קולנוע, המהווה חברת בת של יאנדקס.
נוסדה בשנת 2017 ומתמחה בפיתוח, הפצה והפקת סרטים.
מייג'ור גרום: רופא המגפה (2021)
אולפני האחים וורנר הנפשה , או בשמה הקודם Warner Animation Group (WAG), היא חברת אנימציה בבעלות האחים וורנר, ומשמשת כמחלקת ההנפשה שלה.
החברה הוקמה ב-2013 תחת השם "Warner Animation Group", והיא חברה יורשת לחברת "Warner Bros.
Feature Animation", שנחשבה לאולפן אנימציה דו-ממדית ונסגרה בשנת 2004. היא גם חברה אחות של אולפני האנימציה הרגילים, האחים וורנר הנפשה.
הסרט הראשון שנוצר על ידי החברה הוא סרט לגו, שהופץ ב-7 בפברואר 2014.
ב-7 בינואר 2013, ג'ף רובינוב יסד אולפן ייצור בשם "Think tank" ליצירת סרטי הנפשה באורך מלא.
החטיבה כוללת את ג'ק רקווה, גלן פיקארה, ניקולאס סטולר, ג'רד סטרון, פיל לורד וכריסטופר מילר.
וורנר ברוס יצרו את חטיבת האנימציה בתקווה להשוות את הכנסות הסרטים שלהם עם אולפני אנימציה אחרים.
ב-7 בפברואר 2014, קבוצת ההנפשה של וורנר הוציאה את סרטם הראשון לאקרנים, סרט לגו, אנימציית הסרט הופקה באולפני "Animal Logic", אשר הפיקו את האנימציה גם לסרטי הספין-אוף של הסדרה.
הסרט זכה לביקורות חיוביות והצלחה קופתית.
סרט האנימציה השני חסידודס שיצא לאקרנים ב-23 בספטמבר 2016, הביא ביקורות מעורבות.
ב-10 בפברואר 2017, קבוצת ההנפשה של וורנר הוציאו את סרט לגו באטמן, אשר זכה לביקורות חיוביות והצלחה קופתית.
ב-14 בדצמבר 2017, אליסון אבטה הפכה לסגנית מנהל בפועל, וכריס ליהי הפך לנשיא של החטיבה.
סרט לגו נינג'גו, המבוסס על צעצועי לגו נינג'גו, יצא לאקרנים ב-22 בספטמבר 2017, הסרט קיבל ביקורות מעורבות והיה לסרט הראשון של החברה שלא צלח לעבור את התקציב בהכנסותיו.
הסרט מפלצות בשלג, שיצא לאקרנים ב-28 בספטמבר 2018, קיבל רייטינג של 75% באתר Rotten Tomatoes עם ביקורות טובות, והביא להכנסות של 214 מיליון דולר ברחבי העולם.
סרט ההמשך לסרט לגו, סרט לגו 2: החלק השני, יצא לאקרנים ב-8 בפברואר 2019 וקיבל רייטינג של 85% באתר Rotten Tomatoes.
אולם למרות זאת, הסרט הביא להכנסות של 192.3 מיליון דולר ברחבי העולם והפך לאכזבה קופתית של החברה.
סרט האנימציה סקובי דו!, המבוסס על הזיכיון המצליח "סקובי דו", היה אמור לעלות לאקרנים ב-15 במאי 2020, אולם עקב מגפת הקורונה יציאת הסרט לאקרנים נדחתה.
ב-21 באפריל 2020 הסרט יצא ישירות לשירותי VOD דיגיטליים.
הסרט טום וג'רי יצא ב-26 בפברואר 2021 לקולנוע ול-HBO Max וחשף את הלוגו החדש של האחים וורנר.
הסרט קיבל ביקורות שליליות והפך לסרט הראשון שקיבל ביקורות אלה.
הסרט ספייס ג'אם: אגדה חדשה יצא ב-16 ביולי 2021, זה היה הסרט הראשון שבא בהנפשה מסורתית, גם סרט זה הביא ביקורות שליליות אחרי טום וג'רי, ובנוסף שני הסרטים הנ"ל קיבלו מועמדות לפרס פטל הזהב.
הסרט ליגת DC סופר-פטס שיצא לאקרנים ב-29 ביולי 2022 הביא ביקורות מאוד חיוביות מהמבקרים.
בשנת 2023, הוכרז כי ביל דאמאשקה, מנהל אומנותי לשעבר של דרימוורקס הנפשה, נשכר בתור מנהל אולפן ההנפשה ועובד קשה על סרטי הנפשה לחברה.
כמו כן, שם החברה השתנה ל-"Warner Bros.
סרט תאריך הפצהקויוטי נגד אקמי28 באוגוסט 2026חתול תעלול6 בנובמבר 2026פיות רעות21 במאי 2027מרגי קלאוס5 בנובמבר 2027אם יוצאים מגיעים למקומות נפלאים!17 במרץ 2028צמד דינמי30 ביוני 2028הלו קיטי - הסרט21 ביולי 2028תולדות הלבנה3 בנובמבר 2028
אולפני ההקלטות של קונוויי הם אולפני הקלטות הממוקמים בהוליווד, קליפורניה שבארצות הברית.
האולפנים הוקמו בשנת 1972 כסטודיו שעסק במאסטרינג, אך נרכשו מאוחר יותר על ידי באדי וסוזן ברונדו בשנת 1976. מאז, מתחם האולפנים נבנה מחדש מהיסוד על ידי מעצב הסטודיו והאדריכל וינסנט ואן האף.
המפיק והמהנדס המוזיקלי שזכה בפרס הגראמי, פיטר מוקראן, משתמש לעיתים קרובות בסטודיו B.
היקף האולפנים של קונווי כולל אזור גן טרופי, הממוקמים בשטח של ומתחם מגודר.
הדבר מקשה על הפפראצי לצלם את הידוענים שמגיעים ומשפר את הפרטיות של מי שמתארח שם.
אולפני ההנפשה של פוקס הייתה חברת הפקות אמריקאית, בבעלות פוקס המאה העשרים, אשר הייתה ממוקמת בפיניקס, בירת מדינת אריזונה שבארצות הברית.
האנימטורים דון בלות' וגרי גולדמן הפיקו עבור Sullivan Bluth Studios את הסרטים "על קסמים ועכברים" (1982), "פייבל והחלום האמריקאי" (1986), "המסע לעמק החלומות" (1988), "גן עדן לכלבים" (1989) ו"אצבעונית" (1994), כאשר האחרון לא הצליח כלכלית.
בעקבות הכישלון, בשנת 1994 האנימטורים נשכרו על ידי ביל מצ'אניק, יו"ר פוקס המאה העשרים בזמנו, כדי ליצור אולפן הנפשה לחברה שיתחרה באולפני ההנפשה של וולט דיסני, אשר זכו להצלחה בסוף שנות השמונים ותחילת שנות התשעים, עם יציאת הסרטים "בת הים הקטנה" (1989), "היפה והחיה" (1991), "אלאדין" (1992) ו"מלך האריות" (1994).
מצ'אניק, בשיתוף ג'ון מטויאן, נשיא חטיבת ההנפשה של פוקס המאה ה-20, צירף את סטיפן בריין, סמנכ"ל בכיר ב-Silver Pictures, כסמנכ"ל בכיר/מנכ"ל בכדי לפקח על החברה ולנהל את הפעילות השוטפת של החטיבה.
ההפקה הראשונה של החברה הייתה סדרת הטלוויזיה "הרפתקאות מתוך ספר המידות", אשר שודרה בין השנים 1996–2000. בשנת 1997, יצא לאקרנים הסרט הראשון של החברה, "אנסטסיה", אשר זכה להצלחה ביקורתית ורווחית.
בהמשך החברה הפיצה את הסרטים "נסיך מצרים" (1998) ו"ברטוק המשגע" (1999).
שנה לפני סגירת החברה והפצת סרטה האחרון, "טיטאן" שהפסיד 100 מיליון דולר, פוטרו 300 אנשים מתוך 380, על מנת "לעשות סרטים ביעילות רבה יותר".
ב-26 ביוני 2000, לאחר שש שנות פעילות, החברה נסגרה כתוצאה מתשואות כספיות גרועות.
לואיס; הרביעי שהיה אמור להיקרא "Africa" ("אפריקה") ולהיות מיועד למבוגרים; והחמישי שהיה אמור להיות סרט שעלילתו מתרחשת בעידן הקרח.
המטה לשעבר של הסטודיו ישב ללא שימוש ונטוש עד שנהרס בשנת 2017, כאשר מאוחר יותר נבנה בו מתחם דירות.
נכון ל-20 במרץ 2019, רוב ספריית הסטודיו נמצאת כעת בבעלות חברת וולט דיסני עקב רכישתה המוגמרת של 21st Century Fox.
שם ההפקה בעבריתשם ההפקה במקורתאריך הפצה מקוריהרפתקאות מתוך ספר המידותAdventures from the Book of Virtues2 בספטמבר 1996–17 בדצמבר 2000אנסטסיהAnastasia21 בנובמבר 1997נסיך מצריםThe Prince of Egypt16 בדצמבר 1998ברטוק המשגעBartok the Magnificent16 בנובמבר 1999טיטאן.Titan A.E16 ביוני 2000
אולפני טוויקנהאם הוא אולפן קולנוע וטלוויזיה ברובע ריצ'מונד שעל התמזה בלונדון.
המבנה נוסד ב-1913 על אתר שהיה זירת החלקה על הקרח.
בשעתו היה זה אולפן ההסרטה הגדול בבריטניה.
האולפנים נוסדו על ידי חברת London Film Company בשנת 1913. החברה פשטה רגל ב-1920 ומכרה את האולפן להפקות עצמאיות.
בשנות השלושים רכש את האולפנים למפיק יוליוס האגן, שהשתמש בו יום ולילה (עם צוותים שונים) לשם הפקת סרטי מקור בריטיים בכמות גדולה.
ב-1933 לאחר שסרטו של אלכסנדר קורדה, "חייו הפרטיים של הנרי השמיני" היה מועמד לפרס אוסקר לסרט הטוב ביותר, החליט האגן לנסות ולהפיק סרטים איכותיים יותר שיצליחו באמריקה.
הוא שיפץ את האולפנים והחל לעסוק גם בהפצה.
אולם, האולפנים הגדולים של הוליווד בלמו את ההפצה העצמאית של האולפן הבריטי והסרטים אף לא זכו בהצלחה בבריטניה.
בתקופת מלחמת העולם השנייה שימשו האולפנים למספר הפקות מקור עצמאיות, בהם "כוכבים מציצים מרום" של קרול ריד.
בשנות השישים, ימי לונדון החוגגת, צולמו באולפנים כמה מהסרטים הבריטיים הבולטים של התקופה, בהם "Repulsion", סרטו הראשון באנגלית של רומן פולנסקי, "אלפי" ו"הג'וב האיטלקי" בכיכובו של מייקל קיין.
כן צולמו באולפנים שני הסרטים הראשונים של הביטלס: "לילה של יום מפרך" ו"Help!" וכן הסרטון שצולם לקידום הסינגל "Hey Jude".
בינואר 1969 התחילו חברי הביטלס להשתמש באולפנים כאתר חזרות לפרויקט Get Back, במסגרתו צולם הסרט Let It Be שתיעד את ההקלטות.
בהמשך עברו החזרות והצילומים לאולפני אפל רקורדס.
חלקו הראשון של הסרט התיעודי The Beatles: Get Back מאת פיטר ג'קסון מ-2021 כולל צילומים מהחזרות באולפני טוויקנהאם.
מבחר סרטים נוספים שצולמו או הופקו באולפני טוויקנהאם
מונטי פייתון והגביע הקדוש (מונטי פייתון, 1975)
זאב אמריקאי בלונדון (ג'ון לנדיס, 1981)
בלייד ראנר (רידלי סקוט, 1982)
דג ושמו וונדה (מונטי פייתון, 1988)
ניקולס ניקלבי (דאגלס מקגרת', 2002)
נערות לוח השנה (נייג'ל קול, 2003)
חיוך של מונה ליזה (מייק ניואל, 2003)
וימבלדון - אהבה בלבן (ריצ'רד לונקריין, 2004)
ציידי המחשבות (רני הארליין, 2004)
מסביב לעולם בשמונים יום (פרנק קורצ'י, 2004)
האויב שבפנים: אפוקליפסה (אלכסנדר וויט, 2004)
משחקי בילוש (Sleuth) (קנת בראנה, 2007)
אליזבת: תור הזהב (שחר קפור, 2007)
האחד והיחיד (ריצ'רד לונקריין, 2009)
מלון מריגולד האקזוטי (ג'ון מאדן, 2011)
סוס מלחמה (סרט) (סטיבן ספילברג, 2011)
אשת הברזל (סרט) (פילידה הויל, 2011)
השבוע שלי עם מרילין (סיימון קרטיס), 2011)
מלחמת העולם Z (מארק פורסטר, 2013)
אולפני ההנפשה פטרבורג, רשמית אולפני ההנפשה הממוחשבת פטרבורג הוא אולפן רוסי מהעיר סנקט פטרבורג המפיק סרטי אנימציה.
האולפנים ידועים בעיקר בזכות הפקת סדרת האנימציה "קיקוריקי", שעליה הוענק למפיקים פרס הפדרציה הרוסית בתחום התרבות והאמנות לשנת 2008. בשנת 2016, VGTRK קיבלה את זכויות השידור של רוב סדרות האנימציה של "אולפני ההנפשה פטרבורג".
אולפני מארוול: מתאחדים היא סדרת טלוויזיה אמריקאית שנוצרה עבור שירות הסטרימינג דיסני+.
כל פרק בסדרה מתמקד בהפקה של סדרת טלוויזיה או סרט מהיקום הקולנועי של מארוול בשלב הרביעי עם היוצרים, השחקנים, הבמאים, התסריטאים ואנשי ההפקה.
הסדרה בוחנת את תהליך היצירה של כל סדרה או סרט.
הסדרה הוכרזה בפברואר 2021, ובכורתה הייתה ב-12 במרץ באותה שנה, עם פרקים שלאחר מכן יצאו זמן קצר לאחר סיום סדרת דיסני+ או יציאת סרט.
הסדרה קיבלה שבחים על כך שהציגה כיצד כל פרויקט נעשה, במיוחד עם ההיבטים הטכניים של הזיכיון.
אולפני לאראבי סאונד הוא מתחם של אולפני הקלטות בצפון הוליווד, קליפורניה, שהוקם במקור ב-1969.
האולפנים ממוקמים בשדרות לנקרשים 4162 בצפון הוליווד.
למתחם לאראבי יש שישה אולפנים, שלושה היכלי הקלטה וסוויטת הפקה/מאסטרינג.
אולפן 1 – באולפן עובד ג'ייסן ג'ושוע כטכנאי מיקס.
מדובר באולפן השני בגודלו בלאראבי, וגודלו 65 מ"ר.
אולפן 2 – באולפן עובד מני מרוקין כטכנאי מיקס.
האולפן דומה בנראות שלו לקודמו.
אולפן 3 – גדול יותר מקודמיו במקצת, אך דומה בנראות שלו לאולפן 1.
אולפן 4 – מכונה "חדר החולדות" ("The Rat Pack Room").
אולפן 5 – אולפן בעל בידוד כפול.
אולפן 6 – לשעבר חדר הבקרה של שני סטודיו .
אולפן A – מכונה "חדר בורדלו" ("Bordello Room") בגלל הקירות הארגמנים והקטיפה שלו; הוא אולפן קטן יותר שהוקם למטרות מאסטרינג.
המיקום המקורי של אולפן לאראבי, שנקרא על שם מיקומו ברחוב לאראבי במערב הוליווד, קליפורניה.
הוא נוסד על ידי הזמרת והכותבת קרול קינג ובעלה, התמלילן ג'רי גופין בשנות ה-60. ב-1969, ג'קי מילס, מתופף ג'אז, מפיק מוזיקלי ומייסד שותף של אווה רקורדס, רכש את האולפן יחד עם אשתו דולורס קנינגר.
בני הזוג תפעלו את האולפן עד 1985, ומכרו אותו לבנם קווין מילס.
המיקום המקורי של אולפן לאראבי מכונה לאראבי וסט לאחר הקמת לאראבי נורת' ב-1991, והיה פעיל עד 2003.
בשנת 1991, הצוות של אולפן לאראבי רכש אולפן נוסף הממוקם בשדרות לנקרשים 4162 בצפון הוליווד ושינה את שמו ללאראבי נורת'.
האולפן הוקם במקור על ידי לן קובנר ב-1973 כאולפני סאונד דאבלן, וג'ורג'ו מורודר רכש את המבנה ב-1983 ושינה את שמו לאולפני ההקלטות אואזיס.
טדי ריילי היה הראשון שעבד באולפן החדש של לאראבי, והפיק שירים לסרט Dangerous של מייקל ג'קסון.
שני האולפנים במיקום זה עברו שיפוצים גדולים בשנים 1995–1996, ובהמשך התווסף לאולפן אטריום גדול עם שטח טרקלין בשנת 2000. לאחר מכירת לאראבי וסט, לאראבי נורת' הפכה למטה החברה ולמיקום הראשי, המכונה בפשטות אולפני לאראבי.
באולפן הקליטה הזמרת-יוצרת האמריקאית מדונה את אלבום האולפן השביעי שלה, Ray of Light.
בשנת 1999, לאראבי רכשו את אולפני אנדורה, שנבנה במקור בשנות ה-70 בשם אולפן בריטניה של טום ג'ונס.
האולפן הזה נודע בשם לאראבי איסט.
בשנת 2005, טכנאי המיקס דייב ויי , אשתו ומנהל האולפן לשעבר של לאראבי איסט, ג'יימי ויי, ומשקיעים אחרים רכשו את האולפן, ושינו את שמו לדה פאס.
ב-2015 נמכר שני סטודיו, שהיה ממוקם בסמוך לאולפני לאראבי, ומוזג עם לאראבי והפך לאולפן לאראבי 6.
אולפני דיסניטון היה אולפן הנפשה אמריקאי שהפיק סרטי הנפשה שהופצו בעיקר בפורמט לצפייה ביתית ומדי פעם בבתי הקולנוע.
האולפן הפיק 44 סרטים מונפשים באורך מלא, לצד סרטים קצרים וספיישלים טלוויזיוניים, כאשר כולם מבוססים על זיכיונות מדיה והפקות של חברת וולט דיסני ומשמשים להם כהמשכון או ספין אוף או פריקוול.
האולפן נוסד ב-1 באפריל 1990, כאשר המטה שלו היה ב-Disney Grand Central Creative Campus שממוקם בעיר גלנדייל שבמחוז לוס אנג'לס שנמצא בדרום קליפורניה שבארצות הברית.
הסרט הראשון שהפיק האולפן היה "אגדות ברווזים הסרט: אוצר המנורה האבודה" משנת 1990, כאשר הוא מבוסס על סדרת הטלוויזיה "אגדות ברווזים".
בשנת 2015 יצא לאקרנים הסרט האחרון של האולפן, "טינקרבל ואגדת לעולם לא", כאשר הוא לוקח חלק בסדרת הסרטים "טינקרבל" שהפיק.
ב-28 ביוני 2018 האולפן נסגר באופן רשמי לאחר 28 שנים של פעילות.
תחילה האולפן היה אורגן של Disney Television Animation, כאשר החל משנת 2003 נהיה אורגן של אולפני ההנפשה של וולט דיסני, שהוא בעצמו אורגן של Walt Disney Studios, שבסופו של דבר כולם בבעלות חברת וולט דיסני.
לפני קבלת שמו הנוכחי, האולפן נקרא Disney MovieToons בשנים 1990–2003 ו-Disney Video Premieres בשנים 1994–2003. בין שירותי ההנפשה שהאולפן שיתף איתם פעולה להפקת הסרטים נכללים אולפני הנפשה שונים של חברת וולט דיסני שממוקמים בצרפת, אוסטרליה, יפן וקנדה.
אולפנים נוספים כוללים את Blur Studio ו-Prana Studios.
האולפן נוסד ב-1 באפריל 1990, כשההפקה הראשונה שלו שיצאה לאקרנים בבתי הקולנוע הייתה "אגדות ברווזים הסרט: אוצר המנורה האבודה" בשנת 1990, אשר מבוססת על סדרת הטלוויזיה "אגדות ברווזים".
על פי במאי ומפיק הסרט, בוב האת'קוק, הוא נועד במקור להיות חמישה פרקים בסדרת הטלוויזיה עד שהוחלט לראות אם יש דרך להפיץ את הפרקים כסרט באורך מלא.
תחילה הייתה התנגדות לרעיון בטענה שהוא יוזיל את המותג, אך בסופו של דבר הוא יצא לפועל.
הסרט זכה להצלחה רבה במכירות והאולפן החל למכור סרטים ישירות לצפייה ביתית שמבוססים על זיכיונות מדיה והפקות של חברת וולט דיסני.
ב-1997 הופק בשיתוף האולפן הסרט הקצר "Redux Riding Hood" שקיבל מועמדות לפרס אוסקר לסרט המונפש הקצר הטוב ביותר בטקס פרסי אוסקר ה-70, אך הפסיד לסרט "המשחק של גרי".
נכון לשנת 2002, סרטי האולפן היו בתקציב של פחות מ-15 מיליון דולר, כאשר הם הכניסו כ-100 מיליון דולר ממכירות והשכרות.
בארגון מחדש של חברת וולט דיסני שנעשה בינואר 2003, הוחלט שהאולפן יהיה אורגן של אולפני ההנפשה של וולט דיסני, לאחר שהיה אורגן של Disney Television Animation.
כמו כן, הוחלט לשנות את שמו לאולפני דיסניטון, לאחר שנקרא Disney MovieToons ו-Disney Video Premieres בהתאמה.
ג'ון לאסיטר הצטרף לדיסני עם רכישת פיקסאר בשנת 2006, והודיע שהוא לא אוהב את ההפקות של האולפן מכיוון שהוא חש שהם פוגעים בערכם של המדיות המקוריות.
בנוסף, בעקבות סיבוכים הקשורים להפקה של הסרט "טינקרבל", החלו דיונים על מוקד האולפן.
הוחלט שהוא יפסיק להפיק הפקות המשך ישירות לצפייה ביתית, וכתוצאה מכך בוטלו סרטים שתוכננו להיות המשך ל"פינוקיו", "דמבו הפיל המעופף", "חתולים בצמרת", "צ'יקן ליטל" ו"לפגוש את הרובינסונים".
עקב החלטה זו יציאתם של הסרטים "סינדרלה 3: אהבת אמת" ו"בת הים הקטנה 3: סיפורה של אריאל" היה בספק, אם בסופו של דבר יצאו.
בשנת 2008 האולפן העביר את המיקוד שלו לזיכיונות והנפשה ממוחשבת, כאשר הוא הפיק את סדרת הסרטים "טינקרבל" שמבוססת על הזיכיון "פיות דיסני", כמו כן הוא הפיק את "מטוסים" ו"מטוסים 2: לוחמי האש" שמשמשים כספין אוף לזיכיון "מכוניות".
הייתה אמורה להיות גם סדרת סרטים שמבוססת על הזיכיון "נסיכות דיסני", כאשר לאחר הפצת הסרט הראשון בה, "הנסיכות של דיסני - סיפורים מכושפים", הוחלט לבטל אותה.
האולפן היה אמור להפיק גם סרטים לזיכיון שמבוסס על שבעת הגמדים מתוך הסרט "שלגיה ושבעת הגמדים" משנת 1937, כאשר הוחלט לבטל אותו.
בנובמבר 2017 הודיע לאסיטר, שהיה בעל תפקיד משמעותי באולפן, שהוא ייצא לחופשה של שישה חודשים לאחר שהכיר במה שכינה "צעדים שגויים" בהתנהגותו עם העובדים באולפני פיקסאר, אולפני ההנפשה של וולט דיסני ואולפן זה.
ב-8 ביוני 2018 הוכרז שלאסיטר יעזוב את חברת וולט דיסני בסוף השנה, אך ייקח על עצמו תפקיד ייעוץ עד אז.
ב-28 ביוני 2018, עשרים יום לאחד ההכרזה, נודע שהאולפן נסגר וכתוצאה מכך פוטרו 75 אנימטורים.
סרטי האולפן הופצו ברחבי העולם ודובבו לשפות שונות, בין היתר בישראל, בה הסרטים הופצו בדיבוב ותרגום עברי, כאשר הם הוקרנו בביתי הקולנוע, הופצו בפורמט לצפייה ביתית, שודרו בטלוויזיה ועלו לשירותי סטרימינג, ביניהם נטפליקס ודיסני+.
בהשראת סרטי האולפן יוצרו מוצרים נלווים, הכוללים ספרים, בובות, משחקי וידאו ופסקולים.
רוב סרטי האולפן יודעים ככאלה שהופקו בזול, שלוהקו אליהם מדבבים זולים ושנעשה בהם שימוש חוזר בחומרים, לכן הם נחשבים על ידי רבים כסרטים "הגרועים ביותר שהחברה הפיקה".
שם הספיישל בעבריתשם הספיישל באנגליתשידור בכורה1משחקי עמק הפיותPixie Hollow Games18 בנובמבר 20112טינקרבל: תחרות אפייהPixie Hollow Bake Off20 באוקטובר 2013
אולפני הנגדיאן וורלד (בסינית: 横店影视城; בפין-יין: Héngdiàn Yǐngshìchéng) הם אולפני קולנוע וטלוויזיה בבעלות חברת הנגדיאן גרופ הממוקמים בעיירה הנגדיאן שבג'ג'יאנג, סין.
זהו אתר הצילומים הגדול ביותר באסיה, וכ-70 אחוזים מסדרות הטלוויזיה ומהסרטים הסיניים מופקים בו.
בניית האתר החלה בשנת 1996. האולפן מורכב מ-30 בסיסי צילום חיצוניים ו-130 מערכות אולפן פנימיות, בשטח כולל של כ-10 קילומטרים.
בשנת 1997 נבנה באתר ארמון קיסרי בסגנון שושלות צ'ין והאן, אחד מהמבנים הייחודיים באולפן, שמשמש לצילום דרמות היסטוריות.
יותר מ-1,200 סרטים וסדרות טלוויזיה צולמו בו, כולל עיבוד הלייב-אקשן ל"מולאן" מבית חברת וולט דיסני והסרט זוכה האוסקר "נמר, דרקון".
האתר כולל עשרות ארמונות וגנים נוספים, דגם של עיר ישנה והעתק בגודל מלא של העיר האסורה.
עד תחילת העשור השני של המאה ה-21 נודעו האולפנים בעיקר בדרמות המלחמה האנטי-יפניות הפופולריות שהופקו בהם, אך מאז שממשלת סין עודדה את הבמאים להתמקד בהיסטוריה של סין, מתמחים האולפנים בעיקר בצילום דרמות היסטוריות.
בשנת 2011 נפתח האתר חלקית לקהל הרחב, ומאז משמשים האולפנים גם כאתר תיירות.
בשנת 2019 ביקרו במקום כ-20 מיליון אנשים.
אולפני יוניברסל יפן (ביפנית: ユニバーサル・スタジオ・ジャパン) הוא פארק שעשועים הנמצא באוסקה, יפן.
הפארק נפתח לציבור ב-31 במרץ 2001. הפארק דומה במבנהו לפארק אולפני יוניברסל פלורידה, ומכיל אטרקציות דומות לאלו הנמצאות בו וכן בפארק אולפני יוניברסל הוליווד.
הפארק מורכב מ-11 אזורים בעלי תמות שונות, בהם פזורים האטרקציות.
האזור העשירי שנפתח ב-15 ביולי 2014 הוא עולם הקסמים של הארי פוטר, בדומה למקבילו שקיים בפארק בפלורידה.
האזור ה-11 שנפתח ב-18 במרץ 2021 הוא סופר נינטנדו וורלד.
האזור מבוסס על שכונת הוליווד, וכולל את המתקנים הבאים:
קולנוע 4 ממדים - אטרקציה המציגה את שרק 4-D או סרט ב-4 ממדים של רחוב סומסום, כתלות בשעה.
המופע של לשיר - מופע מוזיקלי המבוסס על הדמויות מהסרט לשיר.
מופע הרוקנרול של מפלצות יוניברסל - מופע מוזיקלי המבוסס על מפלצות יוניברסל.
לשחק עם ג'ורג' הסקרן - אטרקציה המבוססת על ג'ורג' הסקרן.
חלום הוליוודי - רכבת הרים הכוללת מערכת שמע משובצת המאפשרת לנוסעים לבחור את המוזיקה אותה הם שומעים.
פנטזיה בחלל - רכבת הרים מקורה בתמה של חלל, הכוללת אפקטים מיוחדים רבים.
האזור מבוסס על העיר ניו יורק, וכולל:
ההרפתקאות המדהימות של ספיידרמן - מתקן אפל בתלת מימד המבוסס על ספיידרמן.
צפוי להיסגר ב-22 בינואר 2024, 20 שנים לאחר פתיחתו.
האזור מבוסס על העיר סן פרנסיסקו, ולא מכיל כיום מתקנים.
אזור המבוסס על זיכיון גנוב על הירח, שנפתח בשנת 2017. הוא כולל:
גנוב על הירח: מהומת המיניונים - מתקן סימולטור בו המבקרים פוגשים דמויות מהסרט "והופכים" למיניונים.
מזחלות קרן ההקפאה - מתקן קרונות מסתובבים.
מבוסס על הסרט שובר הקופות פארק היורה.
פארק היורה - רכבת הרים מבוססת מים, אשר מסתיימת בנפילה של הסירה במהירות לתוך מים כך שנוצר רסס.
הדינוזאור המעופף - רכבת הרים בה הנוסעים תלויים בשכיבה במהלך הנסיעה.
מלתעות - שייט בסירה עם אפקטים מיוחדים, הכוללים בובה אנימטרונית של הכריש מהסרט.
אזור שקהל היעד שלו הוא ילדים ומשפחות, אשר נפתח בשנת 2012. הוא מכיל 3 תתי אזורים שמכילים בתורם מספר אטרקציות:
אולפני סנופי - מבוסס על הקומיקס פינאטס.
שדרת האופנה של הלו קיטי - מבוסס על זיכיון הלו קיטי.
מתחם הכיף של רחוב סומסום - מבוסס על סדרת הטלוויזיה רחוב סומסום.
מבוסס על הסרט עולם המים.
מופע עולם המים: מלחמה בים - מופע פעלולים המתרחש בזירת מים, הכולל אפקטים מיוחדים ופירוטכניקה.
עולם הקסמים של הארי פוטר
מבוסס על זיכיון עולם הקסמים של האחים וורנר דיסקברי.
האזור, שנפתח ב-15 ביולי 2014, כולל את טירת הוגוורטס, כפר הוגסמיד, האגם, וכן את האטרקציות:
הארי פוטר והמסע האסור - מתקן אפל עם אפקטים מיוחדים בהשראת ספרי וסרטי הארי פוטר.
מסע ההיפוגריף - רכבת הרים לילדים.
מבוסס על זיכיון מריו של חברת נינטנדו, כשהמוקד הוא דמויותיהן של מריו ויושי.
אזור הרחבה נוסף המתמקד בדונקי קונג נמצא בבנייה נכון לשנת 2023. נכללים בו:
מריו קארט: האתגר של קופא - אטרקציית נסיעה אינטראקטיבית הכוללת שימוש בטכנולוגיית מציאות רבודה המבוססת על סדרת משחקי מריו קארט.
ההרפתקה של יושי - מתקן מסוג Omnimover המבוסס על סדרת המשחקים של יושי.
אתגרי צמיד כוח העל - אטרקציה אינטראקטיבית בסגנון ציד אוצרות אשר במסגרתה השחקנים צריכים למצוא מפתחות ולהביס את באוזר ג'וניור.
על מנת לקחת חלק באטרקציה זו חייבים לרכוש צמיד "כוח על" אשר נמכר בנפרד, וכמו כן יש להתקין במכשיר הנייד את האפליקציה הרשמית של אולפני יוניברסל יפן.
הפארק מציע מצעד יומי בשם !No Limit, שהופעת הבכורה שלו הייתה ב-1 במרץ 2023. המצעד כולל קרונות תצוגה, דמויות ורקדנים המבוססים על מריו קארט, פוקימון, מיניונים, לשיר, הלו קיטי, רחוב סומסום ופינאטס.
אולפני מארב היא חברת הפקות בריטית בבעלות מת'יו ווהן.
ידועה בעיקר בזכות סרטי הקולנוע, סנאץ', לוק, סטוק ושני קנים מעשנים, אבק כוכבים, קיק אס, וקינגסמן: השירות החשאי.
שם החברה הוא ראשי תיבות הנובעים משם הלידה של ווהן: מתיו אלארד רוברט ווהן.
בשנת 1997, המפיק מתיו ווהן והבמאי גאי ריצ'י השיקו חברה משלהם בבריטניה, כשהפרויקט הראשון שלה היה לוק, סטוק ושני קנים מעשנים, אשר מיועד לסרטים בעבודת יד.
בשנת 1999, ווהן וריצ'י חתמו על הסכם עם סרטי סוני להפצת הפרויקט הבא שלה, סנאץ'.
הצוות עקב אחריו עם הפרויקט הגדול הבא שלהם "סחף", בכיכובה של מדונה.
הסרט בסופו של דבר הופצץ באופן ביקורתי ומסחרי.
זה המשיך לזכות בפרסי פטל הזהב בשנת 2003.
מאוחר יותר באותה שנה, ריצ'י ו-ווהן ניתקו את הקשר, ובכך מיתגו מחדש מ-SKA Films ל-Marv Films, וההפקה הראשונה שלו תחת הדגל החדש הייתה הבכורה של מת'יו ווהן, "Layer Cake".
ב-2007 היא חתמה על הסכם עם סרטי סוני להפקת סרטי הקולנוע שלה.
מאוחר יותר באותה שנה, צ'רלי מיטשל הצטרף לחברה.
בשנת 2009, קריס ת'יקיר החליט לעזוב את Marv Films, כדי להקים את PeaPie Films, כדי להפיק סרטים עלילתיים חדשים.
התווית מופצת תחת יחידת הפרלופון של וורנר.
אולפנית ישורון (בעבר נקראה תיכון ישורון) היא בית חינוך עירוני שש שנתי בפתח תקווה.
באולפנית לומדות למעלה מ-1,500 תלמידות מפתח תקווה והאזור, ומלמדות בה כ-150 מורות.
ישורון הוקמה בשנת 1945, בית הספר הראשון בעיר פתח תקווה.
כגימנסיה ללימודי תיכון עבור בוגרי בית הספר נצח ישראל, עם כוונה לקלוט תלמידים דתיים מכל אזור השרון, דבר הנרמז בשם "נצח ישורון".
בית הספר נוסד ביוזמה של הורים והשתייך לזרם המזרחי של הוועד הלאומי.
צוות המורים הגיע מבית ספר נצח ישראל.
במשך מספר שנים ניהל את בית הספר ד"ר אייזנר ובשנת 1948 החליפו ד"ר מסינג.
במשך מספר שנים פעל בית הספר בדירות שכורות, ובשנת 1949 הוקם מבנה עבור בית הספר על מגרש מעזבונו של הרב ישראל אבא ציטרון ברחוב חפץ חיים.
בקומה השנייה הוקם בית כנסת ומועדון עבור הנוער הדתי.
בשנת 1956 למדו בבית הספר מעל 200 תלמידים, והגיעו אליו תלמידים גם מהרצליה, רעננה, לוד וראש העין.
בתחילת שנות ה-70 נבנה הקמפוס החדש של בית הספר בכפר גנים.
בתחילה, למדו בבית הספר בנים ובנות בכיתות משותפות עד שנת 1960, אז הופרדו הבנים והבנות לכיתות נפרדות, אולם מאז אמצע שנות השבעים לומדות בו בנות בלבד.
בשנת 1997 מונה הרב שי פירון לעמוד בראש התיכון.
הרב פירון אחראי לקידום מקצועות האמנות באולפנא ולבניית פרויקטים חברתיים שעוסקים בחסד.
בתקופתו הפך תיכון ישורון לאולפנא והמוסד התרחב כמותית ופיזית.
האולפנא זכתה בפרס החינוך לשנת 2006. בשנה זו עזב הרב שי פירון את הנהלת האולפנא ופנה לעסוק באופן מלא בישיבה התיכונית פתח תקווה.
את הרב שי פירון החליפה הטוענת הרבנית רעות גיאת עד סוף שנת הלימודים תשע"ד, אז פרשה.
הוחלפה על ידי הרב יניב כהן, שעד אז שימש כמנהל התיכון ולפני כן רב האולפנה.
אולפנת כפר פינס היא האולפנה הראשונה שהוקמה בישראל ועל כן היא מכונה "אם האולפנות".
היא שייכת למרכז ישיבות ואולפנות בני עקיבא.
בראש האולפנה עומדת כיום הרבנית שמחה שטמלר.
האולפנה שוכנת ביישוב כפר פינס.